คือกินยาคุม 28 แผงนี้เป็นแผงที่ 3 แล้วค่ะ แต่แผงนี้ เริ่มกินช้าไป 2 วัน แล้วพอกินถึงเม็ดที่ 13 ก็มีเพศสัมพันธ์กับแฟน 3 ครั้งแต่หลั่งนอกค่ะ แบบต้ดๆกัน อยากทราบว่ายาคุมที่กินจะสามารถช่วยป้องกันการตั้งครรภ์ได้ไหมคะ หรือว่าต้องกินยาคุมฉุกเฉินเลย
สวัสดีค่ะ หากเริ่มทานยาคุมกำเนิดแผงใหม่ช้าไป 2 วัน ยาคุมกำเนิดในแผงใหม่นี้ ก็อาจไม่สามารถออกฤทธิ์ในการป้องกันการตั้งครรภ์ได้ต่อเนื่องจากแผงก่อน อย่างไรก็ตาม หากได้ทานทุกวันต่อเนื่องไปแล้ว 13 เม็ดก่อนที่จะมีเพศสัมพันธ์ ยาคุมกำเนิดก็จะออกฤทธิ์ในการช่วยป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99% ดังนั้นจึงอาจไม่จำเป็นต้องทานยาคุมฉุกเฉินค่ะ